Peus de porc amb bolets :: Receptes :: La cuina a Sils
8 peus tallats per la meitat
En primer lloc, bullirem els peus amb ceba, llorer, sal i pebre negre durant una hora i mitja o fins que els veieu suficientment tous. Quan siguin freds, els i traurem l’os principal. Partirem els peus i els enfarinarem . Llavors, els fregim i, tot seguit, els apartem
En una cassola farem un sofregit amb la ceba, i quan el veiem una mica daurada, hi afegirem el cava de mica en mica de manera que la ceba es vagi confitant. En el moment que el cava estigui evaporat i la ceba ben tova, hi posarem el tomàquet ben trinxat i ho deixarem coure fins que el sofregit sigui acabat.
Fregirem els bolets en una paella, hi empolsarem una mica de farina per sobre i els deixarem coure fins que siguin rossos.
En una cassola, hi posarem els peus, la salsa del sofregit i els bolets. Podeu posar-hi aigua, un brou o suc de bullir els peus. Cal posar-ne la quantitat necessària per cobrir-ho una mica. Ho deixarem coure uns deu minuts de manera que es vagin barrejant els sabors i,seguidament, hi posarem la picada, feta amb els alls, ametlles, avellanes i julivert. Ho deixarem coure a foc lent 10 minuts més, vigilant que no s’agafi i ja estarà el cuinat.